Gary Sinise

She aghteyr, deincharrey, as kiaulleyder Americaanagh eh Gary Alan Sinise (ruggit er 17 Mayrnt 1955). Mastey aundyryn elley, t'eh er chosney Aundyr Primetime Emmy, Aundyr Golden Globe, Aundyr Tony, as kiare Aundyr y Screen Actors Guild. Chammah's shen, t'eh er gheddyn roltage er y Hollywood Walk of Fame, as v'eh enmyssit son Aundyr Academy.Eller, Claudia; King, Susan. "The 67th Academy Award Nominations: Bubba Gump Oscar Co." Los Angeles Times, 15 Toshiaght Arree 1995 Ta Sinise er gheddyn ram aundyryn as onnoryn son yn obbyr deinchaarjoil lheeadagh as obbyr marish sheshaghtyn giastyllagh. She pohllder sheshaghtyn shenn sidooryn eigsoylagh t'eh as ren eh cur er bun y bann Lt. Dan Band (enmyssit ayns onnor e characteyr ayns Forrest Gump), ta cloie ec garrastanyn cahnagh er feie ny cruinney.

Hoshee coorse cloie Sinise er yn ardan marish y Steppenwolf Theatre Company ayns 1983 tra ren eh stiurey as cloie ayns gientyn y chloie True West liorish Sam Shepard raad ren eh cosney Aundyr Obie. Hie eh er oaie cosney kiare enmyssaght son Aundyryn Tony goaill stiagh son e chloiaghyn ayns The Grapes of Wrath sa One Flew Over the Cuckoo's Nest. Chossyn eh Aundyr Tony y Theater Ardjynagh marish y Steppenwolf Theatre Company. 

Ren eh cloie da'n chied cheart 'sy scannaneaght ayns aachummey fillym y lioar liorish John Steinbeck, Of Mice and Men va stiurit as gientit lesh neesht. Ren Sinise cloie George Milton marish John Malkovich ren cloie Lennie. Mastey ny paartyn elley echey, t'ad goaill stiagh Lieutenant Dan Taylor ayns Forrest Gump (1994) raad v'eh enmyssit son Aundyr Academy son yn Aghteyr Co-hassooagh Share. Ghow eh ayrn chammah ayns filmyn elley lheid as Apollo 13 (1995), Ransom (1996), The Green Mile (1999) as Impostor (2002). 

Ta enney mie er chammah son e chloiaghyn er y çhellveeish, goaill stiagh e phaart myr Harry S. Truman ayns Truman (1995), raad ren eh cosney Golden Globe, as y paart enmyssagh 'sy fillym çhellveeish George Wallace, raad ren eh cosney Aundyr Primetime Emmy. Va paartyn toshee echey chammah myr y Cronneyder Mac Taylor 'sy straih CSI: NY (2004–13) liorish CBS. Voish 2016 derrey 2017, ren Sinise cloie Meoir Er-lheh Jack Garrett ayns Criminal Minds: Beyond Borders. 

Imraaghyn

Kianglaghyn magh



Ronney:Ruggyryn 'sy vlein 1955
Ronney:Feallee vio
Ronney:Cloiederyn gitar bass firryn Americaanagh
Ronney:Americaanee jeh sluight Iddaalagh
Ronney:Aghteyryn fillym firryn Americaanagh
Ronney:Aghteyryn çhellveeish firryn Americaanagh
Ronney:Aghteyryn gamman-feeshan firryn Americaanagh
Ronney:Aghteyryn goo firryn Americaanagh
Ronney:Stiureyderyn çhellveeish firryn Americaanagh
Ronney:Stiureyderyn fillym ass California
Ronney:Stiureyderyn fillym ass Illinois
Ronney:Stiureyderyn fillym firryn Americaanagh
Ronney:Kiaulleyderyn ass Illinois
Ronney:Kiaulleyderyn ass California
Ronney:Aghteyryn ass California
Ronney:Aghteyryn ass Illinois
Ronney:Feallee ass Blue Island, Illinois
Ronney:Feallee ass Los Angeles Mooar
Ronney:Gienteyderyn çhellveeish ass California
Ronney:Gienteyderyn çhellveeish ass Illinois
Ronney:Gienteyderyn çhellveeish firryn Americaanagh
Ronney:Lt. Dan Band